text: stenose
  
  publiceret: 2014-10-31 07:28:10+01:00
  Stenose, forsnævring af et rørformet organ, fx en pulsåre i form af carotisstenose, mave-tarm-kanalen i form af maveportforsnævring (pylorusstenose) eller galdegangen ved tryk fra en svulst i leveren. Forsnævring af en af hjertets klapper ved medfødt hjertesygdom eller ved skrumpning pga. hjerteklapbetændelse betegnes også stenose, fx mitralstenose eller aortastenose.